חנות ה-iTunes

חנות ה-iTunes (באנגלית: iTunes Store) היא חנות מדיה דיגיטלית, המופעלת על ידי אפל. החנות נפתחה ב-28 באפריל 2003, בעקבות דחיפתו של סטיב ג'ובס, מנכ"ל אפל, לפתיחת חנות דיגיטלית למוזיקה והייתה פעילה עד סוף 2019. נכון לינואר 2017, חנות ה-iTunes מציעה למעלה מ-40 מיליון שירים, 2.2 מיליון אפליקציות, 25,000 תוכניות טלוויזיה ו-65,000 סרטים. כשנפתחה, היא הייתה לקטלוג המוזיקה הדיגיטלי החוקי היחיד שהציע שירים מכל חמשת חברות התקליטים הגדולות. ביוני 2013, חנות ה-iTunes החזיקה 575 מיליון חשבונות פעילים, ושירתה למעלה מ-315 מיליון מכשירים ניידים, כולל מכשירי Apple TV, אייפונים, אייפודים, אייפדים ואפל ווטש.

היסטוריה

לפני חנות ה-iTunes, רוב שוק המוזיקה המקוון נשען על הורדות לא חוקיות ושירותים פיראטיים כמו נאפסטר. סטיב ג'ובס ראה את ההזדמנות לפתוח חנות דיגיטלית למוזיקה על רקע הפופולריות הגוברת של הורדות קובצי מוזיקה דיגיטליים. בשנת 2002, ג'ובס עשה הסכם עם חמש חברות התקליטים הגדולות כדי להציע את התוכן שלהן באמצעות iTunes. חנות ה-iTunes הוצגה לראשונה על ידי ג'ובס בכנס המפתחים העולמי של החברה באפריל 2003. תחילה, החנות הייתה זמינה רק במחשבי מק ובאייפודים, אך באוקטובר 2003 הורחבה גם למחשבי Windows.
באפריל 2008, חנות ה-iTunes הייתה ספקית המוזיקה הגדולה ביותר בארצות הברית, ובפברואר 2010, הייתה ספקית המוזיקה הגדולה ביותר בעולם. הכנסות חנות ה-iTunes ברבעון הראשון של 2011 הסתכמו בכ-1.4 מיליארד דולר; עד 28 במאי 2014, נמכרו בחנות 35 מיליארד שירים ברחבי העולם.
ב-2016 דווח כי שירותי הזרמת מוזיקה עלו על הורדות קובצי מוזיקה דיגיטליים במכירות.

היסטוריה

מיד לאחר השקתה של חנות ה-iTunes, שירים בודדים נמכרו כולם באותו המחיר, אם כי ב-2007 אפל הכניסה מחירים שונים לכל שיר. המוזיקה שבחנות היא בפורמט AAC שהוא היורש של MPEG-4 ל-MP3. במקור, השירים היו זמינים רק עם הגנת DRM והיו מקודדים ב-128 קילובייט לשנייה. בתערוכת מקוורלד 2009, הודיעה אפל כי כל המוזיקה ב-iTunes תהיה זמינה ללא DRM ותקודד בקצב גבוה יותר, של 256 קילובייט לשנייה. בנוסף, משתמשים יכולים להאזין לתצוגה מקדימה של שירים באורך תשעים שניות (או שלושים שניות, עבור שירים קצרים).
בנוסף, חנות ה-iTunes מציעה אפליקציות המשמשות למטרות שונות התואמות למכשירי אייפון, אייפוד ואייפד. חלק מהאפליקציות הן בתשלום וחלקן בחינם. מפתחי האפליקציות יכולים להחליט אילו מחירים הם מעוניינים לגבות עבור האפליקציות, מתוך רשימה מוגדרת מראש של רמות מחירים. כשמשתמש מוריד אפליקציה בתשלום, 70% מהכנסות הרכישה עוברות למפתח (ים) ו-30% עוברות לאפל.
בנאום המרכזי של תערוכת מקוורלד 2008, סטיב ג'ובס הכריז על שירות השכרת הסרטים של iTunes. סרטים זמינים להשכרה בחנות ה-iTunes ביום שהם יוצאים ל-DVD, אף זאת, חנות ה-iTunes מציעה לעיתים להשכרה גם סרטים שעדיין בבתי הקולנוע.

מוזיקה

החנות החלה לפעול לאחר שאפל חתמה חוזה עם חמש חברות התקליטים הגדולות: EMI, סוני מיוזיק אנרטיימנט, וורנר מיוזיק גרופ ו-BMG. שירים מלמעלה מ-2,000 חברות תקליטים עצמאיותנוספו לחנות מאוחר יותר. נכון ל-2017, חנות ה-iTunes מציעה למעלה מ-34 מיליון שירים, כולל שירים בלעדיים מאומנים רבים. לא כל האומנים זמינים בחנות, אבל רבים מהם, כמו לד זפלין ורדיוהד, אפשרו למוזיקה שלהם להימכר בחנות בשנים האחרונות.

שירים לקנייה כאלבום בלבד

שירים מסוימים בחנות זמינים בחנות כ"אלבום בלבד", כלומר, השיר ניתן לקנייה רק באמצעות רכישת האלבום כולו, בעוד שאת רוב השירים ניתן להוריד בנפרד מהאלבום אליו הם שייכים.
שירים שאורכם עולה על 10 דקות זמינים כברירת מחדל כ"אלבום בלבד".
גם פסקולים לעיתים קרובות נמכרים כאלבום בלבד.

ניהול זכויות דיגיטלי

בעוד שבתחילה מרבית הקבצים שהורדו בחנות ה-iTunes כללו הגבלות שימוש שנכפו על ידי FairPlay, יישום ה-DRM של אפל, מאוחר יותר iTunes עבר למכירת מוזיקה ללא DRM ברוב המדינות.ב-6 בינואר 2009 הודיעה אפל כי ה-DRM הוסר מ-80% מקטלוג המוזיקה שלה בארצות הברית. עם זאת, תוכניות טלוויזיה, סרטים וספרים רבים עדיין מוגנים על ידי FairPlay.

קבלה והצלחה מסחרית

מאז השקתה, חנות ה-iTunes עברה אבני דרך רבות. ב-18 השעות הראשונות מכרה החנות כ-275,00 שירים ויותר ממיליון שירים נמכרו בחמשת הימים הראשונים. כאשר החנות יצאה ב-Windows, התוכנה הורדה יותר ממיליון פעמים ב-3 הימים הראשונים, ומכרה יותר ממיליון שירים באותו הזמן. ב-15 בדצמבר 2003 הודיעה אפל כי נמכרו בחנות 25 מיליון שירים.
בינואר 2004, בתערוכת מקוורלד בסן פרנסיסקו, סטיב ג'ובס הודיע כי אדם אנונימי רכש מוזיקה בשווי 29,500 דולר. ב-15 במרץ 2004 הודיעה אפל כי נרכשו והורדו 50 מיליון שירים מ-iTunes Music Store. כל שיר שנמכר ב-iTunes נותן לאמן רווח של 9 סנט. השיר ה-50 מיליון שנמכר היה "The Path of Thorns" של שרה מקלכלן.
ב-28 באפריל 2004, חנות ה-iTunes ציינה את יום השנה הראשון שלה עם 70 מיליון שירים שנמכרו.
החנות מציעה גם מאות קדימונים של סרטים סרטוני מוזיקה, בניסיון להגביר את מכירות הפסקולים.
על פי הודעה לעיתונות של אפל מ-10 באוגוסט 2004, חנות ה-iTunes הייתה החנות הראשונה שיש בה יותר ממיליון שירים. כמו כן, בעת שפורסמה ההודעה, חנות ה-iTunes שמרה על נתח שוק של 70% בתחום הורדות המוזיקה החוקיות.

פלטפורמות אחרות

נכון לעכשיו, iTunes תומכת במערכת ההפעלה למחשבים של אפל macOS (לֶאופָּרְד ומעלה) ומערכות ההפעלה Microsoft Windows. משתמשים שאין להם את תוכנת iTunes, יכולים לראות מידע על תכנים (אך לא לשמוע או להציג את התוכן עצמו) באמצעות שירות iTunes Preview, אשר פועל בתוך דפדפן האינטרנט.

יוניברסל מיוזיק גרופ

קטע זה אינו מעודכן, ומאז העריכה האחרונה של הערך אירעו מאורעות הדורשים את עדכונו. 
ב-1 ביולי 2007 דיווח ה"ניו יורק טיימס" כי יוניברסל מיוזיק גרופ (כיום חברת המוזיקה הגדולה בעולם) לא תחדש את החוזה השנתי שלה עם אפל כדי למכור מוזיקה באמצעות חנות ה-iTunes. במקום זאת, יוניברסל אמרה כי היא תשווק מוזיקה לאפל כרצונה, ותאפשר לה להסיר את השירים שלה מהחנות בהודעה קצרה אם שני הצדדים לא יסכימו ביניהם על תמחור או תנאים אחרים.
ב-9 באוגוסט 2007 הכריזה יוניברסל מיוזיק גרופ על תוכנית למכור שירים בפורמט MP3, ללא DRM, באמצעות מגוון שירותי מוזיקה מקוונים כגון Amazon Music ו-gBox.